


PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/ 761/20.02.2003

R  A  P  O  R  T

asupra proiectului de Lege pentru aprobarea Ordonanţei Guvernului nr.31/2003 privind mandatarea Autorităţii pentru Privatizare şi Administrarea Participaţiilor Statului să încheie acte adiţionale la contractele de vânzare-cumpărare de acţiuni pentru înstrăinarea acţiunii nominative de control după transformarea acesteia în acţiune comună.

1. În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, cu proiectul de Lege pentru aprobarea Ordonanţei Guvernului nr.31/2003 privind mandatarea Autorităţii pentru Privatizare şi Administrarea Participaţiilor Statului să încheie acte adiţionale la contractele de vânzare-cumpărare de acţiuni pentru înstrăinarea acţiunii nominative de control după transformarea acesteia în acţiune comună., trimis cu adresa nr. 29/ 03.02.2002.

     La întocmirea prezentului raport, Comisia a avut în vedere:

· avizul nr.151/30.01.2003 al Consiliului Legislativ; 

· avizul nr. 218/29.01.2003 al Consiliului Economic şi Social 

- avizul nr.  77/11.02.2003 al Comisiei pentru buget, finanţe şi bănci.

Proiectul de Lege are ca obiect aprobarea Ordonanţei Guvernului nr.31/2003 privind mandatarea Autorităţii pentru Privatizare şi Administrarea Participaţiilor Statului să încheie acte adiţionale la contractele de vânzare-cumpărare de acţiuni pentru înstrăinarea acţiunii nominative de control după transformarea acesteia în acţiune comună. Se impune ca de îndată ce a fost transformată în acţiune comună, acţiunea nominativă de control să fie oferită cumpărătorului care deţine pachetul de acţiuni achiziţionat de la fostul FPS la un preţ egal cu valoarea nominală a acestei acţiuni.

Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţele din data de 19 şi 20 februarie 2003. 

 2. În raport de obiectul şi conţinutul său, proiectul de Lege face parte din categoria legilor ordinare.
 3. La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Finanţelor Publice doamna  Lucica Diaconescu  - şef serviciu şi din partea Autorităţii pentru Privatizare şi Administrarea Participaţiilor Statului : domnii George Musliu şi Victor Dumitriu – secretari de stat.

4. La lucrările Comisiei au fost prezenţi 28 deputaţi, din totalul de 31 membri ai Comisiei.

 5. Proiectul de lege a fost primit de la Secretariatul General al Guvernului.

În urma dezbaterii, Comisia a hotărât, cu unanimitate de voturi  ca proiectul de Lege pentru aprobarea Ordonanţei Guvernului nr.31/2003 privind mandatarea Autorităţii pentru Privatizare şi Administrarea Participaţiilor Statului să încheie acte adiţionale la contractele de vânzare-cumpărare de acţiuni pentru înstrăinarea acţiunii nominative de control după transformarea acesteia în acţiune comună să fie supus, spre dezbatere şi adoptare în plenul Camerei Deputaţilor, în forma prezentată de iniţiator.

                       PREŞEDINTE,                                       

Dan Radu Ruşanu                                   

SECRETAR,

                                              Lucia-Cornelia Lepădatu









     Consilier parlamentar










            Doina Leonte

Vă înaintăm, alăturat, RAPORTUL asupra proiectului de Lege pentru aprobarea Ordonanţei Guvernului nr.31/2003 privind mandatarea Autorităţii pentru Privatizare şi Administrarea Participaţiilor Statului să încheie acte adiţionale la contractele de vânzare-cumpărare de acţiuni pentru înstrăinarea acţiunii nominative de control după transformarea acesteia în acţiune comună, trimis Comisiei, pentru examinare în fond, cu adresa nr. 29 din  3 februarie 2003. 

 PREŞEDINTE,

Dan Radu RUŞANU

